text: 27. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.102/1741 της 30 Μαΐου/17 Ιουν.  1972 (ΦΕΚ Β΄ 431) Περί αυξήσεως του μηνιαίου βοηθήματος των μέχρι της 31.12.67 εξελθόντων της υπηρεσίας βοηθηματούχων του Ταμείου Ασφαλίσεως Δημοτικών και Κοινοτικών Υπαλλήλων. Έχοντες υπ’ όψιν: α) Το άρθρ. 31 του Ν.Δ. 4541/1966, β) το άρθρ. 18 του υπ’ αριθ. 40/72 Β.Δ/τος «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων», γ) την υπ’ αριθ. 3437/4.3.72 αναφοράν του Ταμείου Ασφαλίσεως Δημοτικών και Κοινοτικών Υπαλλήλων δ) την από 3.4.1972 Οικονομικήν έκθεσιν της παρ’ ημίν Αναλογιστικής Υπηρεσίας, ε) το υπ’ αριθ. 13734/ΤΕ 373/13.5.1972 έγγραφον του Υπουργείου Εθνικής Οικονομίας, αποφασίζομεν: Εγκρίνομεν την κατά την υπ’ αριθ. 4/29.2.72 συνεδρίασιν του Διοικητικού Συμβουλίου του Ταμείου Ασφαλίσεως Δημοτικών και Κοινοτικών Υπαλλήλων ληφθείσαν απόφασιν αυτού, περί αυξήσεως από της πρώτης του επομένου της δημοσιεύσεως της παρούσης μηνός, κατά 10% του μηνιαίου βοηθήματος των μέχρι της 31.12.67 εξελθόντων της ασφαλίσεως βοηθηματούχων. Το ούτω αυξανόμενον βοήθημα δεν δύναται να υπερβή το υπό τας αυτάς ασφαλιστικάς προϋποθέσεις παρεχόμενον εις τους εξελθόντας της ασφαλίσεως μετά την 31ην Δεκ. 1967. Η παρούσα δημοσιευθήτω δια της Εφημερίδος της Κυβερνήσεως. 